 Aịzaya 42  Lee! Ohu m, nke m jidesiri aka ike! Onye m họọrọ, bụ onye ihe ya masịrị mkpụrụ obi m! Etinyewo m mmụọ m nime ya. Ọ bụ ikpe ziri ezi ka ọ ga-ewetara mba niile.Ọ gaghị eti mkpu, ọ gaghị ekwu okwu nolu dara ụda, ọ gaghịkwa eme ka a nụ olu ya nokporo ámá.Ọ dịghị ahịhịa amị a zọturu azọtu ọ ga-agbaji; ọ gaghịkwa emenyụ owu oriọna nke na-achọ ịnyụ anyụ. Ọ ga-eweta ikpe ziri ezi neziokwu.Ike agaghị agwụ ya, ọ gaghịkwa ada mbà ruo mgbe o mere ka e nwee ikpe ziri ezi nụwa; ọ bụkwa iwu ya ka agwaetiti niile ga na-echere.Nke a bụ ihe ezi Chineke, bụ Jehova, kwuru, bụ Onye kere eluigwe, Onye Ukwu nke setịrị ya; Onye gbasara ụwa na ihe niile dị nime ya, Onye na-enye ndị bi nime ya ume ha na-eku, na-enyekwa ndị na-ejegharị nime ya mmụọ:Mụ onwe m, Jehova, akpọwo gị nezi omume, m wee sere gị naka. M ga-echebe gị, meekwa ka ị bụrụ ọgbụgba ndụ nke ndị mmadụ, bụrụkwa ìhè nke mba niile,ka i meghee anya kpuru ìsì, ka ị kpọpụta ndị mkpọrọ nụlọ mkpọrọ, meekwa ka ndị nọ ọdụ nọchịchịrị si nụlọ mkpọrọ pụta.Abụ m Jehova. Ọ bụ ya bụ aha m; agaghị m enye onye ọzọ nsọpụrụ m, agaghịkwa m enye ihe oyiyi a pịrị apị otuto m.Ihe mbụ niilelee, ha emezuwo, ma, ọ bụ ihe ndị ọhụrụ ka m na-akọ. Tupu ha amalite ime, m na-eme ka unu nụ ha.Bụkuonụ Jehova abụ ọhụrụ. Bụọnụ otuto ya nabụ site na nsọtụ ụwa, unu ndị na-agbada noké osimiri na nihe jupụtara nime ya, unu agwaetiti na unu ndị bi na ha.Ka ala ịkpa na obodo ndị dị na ya na ógbè dị iche iche ndị Kida bi tie mkpu. Ka ndị bi na nkume dị elu tie mkpu ọṅụ. Ka ndị mmadụ nọrọ nelu ugwu dị iche iche tisie mkpu ike.Ka ha nye Jehova otuto, ka ha kọsaakwa ọbụna otuto ya nagwaetiti dị iche iche.Jehova ga-apụta dị ka dike. Ọ ga-akpọte ekworo dị ka onye agha. Ọ ga-eti mkpu, ee, ọ ga-eti mkpu agha; ọ ga-egosi na ya ka ndị iro ya ike.Agbachiwo m nkịtị kemgbe. Ekwughị m ihe ọ bụla. M jidere onwe m. Dị ka nwaanyị na-amụ nwa, m gaje ịsụ ude, kusie ume ike, kuokwa ume ọkụ notu mgbe ahụ.M ga-ala ugwu ukwu na ugwu nta niyi, m ga-emekwa ka ahịhịa ndụ niile dị na ha kpọọ nkụ. M ga-eme ka osimiri ghọọ agwaetiti, m ga-emekwa ka ọdọ mmiri ndị ahịhịa amị jupụtara takọọ.M ga-eme ka ndị ìsì jee ije nụzọ ha na-amaghị; m ga-emekwa ka ha jee ije nokporo ụzọ ha na-amaghị. M ga-eme ka ebe gbara ọchịchịrị nihu ha ghọọ ìhè, meekwa ka ala dị mkputamkpu ghọọ ala dị larịị. Ọ bụ ihe ndị a ka m ga-emere ha. M gaghịkwa ahapụ ha.A ga-eme ka ha laghachi azụ. Ihere ga-emegbu ha, bụ ndị na-atụkwasị ihe oyiyi a pịrị apị obi, ndị na-asị ihe oyiyi a wụrụ awụ: Unu bụ chi anyị.Nụrụnụ, unu ndị ntị chiri; lepụnụ anya ka unu hụ ụzọ, unu ndị ìsì.Ònye kpuru ìsì, ma ọ bụghị ohu m, ònyekwa ka ntị chiri dị ka onye ozi nke m na-eziga? Ònye kpuru ìsì dị ka onye a kwụrụ ụgwọ, ma ọ bụ kpuo ìsì dị ka ohu Jehova?Ị hụwo ọtụtụ ihe, ma i chebaraghị ha echiche. Ntị gị ghere oghe, ma i geghị ntị.Ọ tọrọ Jehova ụtọ, nihi ezi omume nke onwe ya, ibuli iwu ya elu na ime ka ọ dị ebube.Ma ha bụ ndị e bukọọrọ ihe ha, kwakọrọkwa ihe ha. A kpọchiri ha niile nime olulu. E zokwara ha nụlọ mkpọrọ. Ha aghọwo ndị a ga-ebukọrọ ihe ha nenweghị onye nnapụta, ghọọkwa ndị a ga-akwakọrọ ihe ha nenweghị onye ga-asị: Bughachite ya!Ònye nime unu ga-aṅa ntị nihe a? Ònye ga-atọ ntị nala wee gee ntị maka ọdịnihu?Ònye nyefere Jekọb ka a kwakọrọ ihe ya, nyefeekwa Izrel naka ndị na-ebukọrọ ihe mmadụ? Ọ bụghị Jehova, bụ Onye anyị mehieworo, onye ha na-achọghị ije ije nụzọ ya, onye ha na-egeghịkwa ntị niwu ya?O wee na-awụkwasị ya ọnụma ya na iwe ya, meekwa ka agha kpaa ya aka ọjọọ. O wee na-ere ya ka ọkụ nakụkụ niile, ma ọ maghị; ọ nọkwa na-ere ka ọkụ megide ya, ma o tinyeghị ya nobi. 